**Debreceni Egyetem Alumni Díj 2017**

**Pályázati felhívás**

A Debreceni Egyetem pályázatot hirdet azon szervezetek részére, amelyek az egyetemmel szoros tudományos és/vagy szakmai kapcsolatot ápolnak, támogatják céljainak megvalósítását és kiemelt foglalkoztatói az intézményben végzett hallgatóknak.

**A pályázat díjazása:**

A nyertes ünnepélyes keretek között veheti át a DE Alumni díját, és jogosult a „DE Alumni díj 2017” címet használni vállalati megjelenéseiben. Továbbá a díjazottnak a DE Alumni Közösség honlapján, a Rendezvénykoordinációs- és Alumni Központ kiadványaiban kiemelt kommunikációs lehetőséget, és a 2018-es DE (tavaszi) Állásbörze kiadványban egyoldalas ingyenes hirdetési felületet biztosít.

**A pályázat beadásának határideje:**

**2017. július 28.** (péntek) **12.00** (beérkezési határidő)

**A pályázat beadásának módja:**

e-mailen az alumni@unideb.hu címre és személyesen vagy postai úton az alábbi címen:

DE Rendezvénykoordinációs és Alumni Központ

4002 Debrecen, Pf: 400.

**A pályázatok elbírálása:**

A pályázatokat három fős bíráló bizottság értékeli. A bíráló bizottság a pályázókat egy alkalommal hiánypótlásra szólíthatja fel, melynek elkészítésére öt munkanap áll rendelkezésre.

**Eredményhirdetés időpontja, helyszíne:**

A DE tanévnyitó ünnepsége, 2017. szeptember 10. vasárnap – Főnix Csarnok (4028 Debrecen, Kassai út 28.) A díjat átadja: Dr. Szilvássy Zoltán, a Debreceni Egyetem rektora.

**A pályázók köre:**

A pályázaton indulhat bármely Magyarországon telephellyel rendelkező szervezet, amely a Debreceni Egyetemmel vagy a DE Fejlesztéséért Alapítvánnyal, illetve a Debreceni Egyetem által alapított, illetve tulajdonolt jogi személlyel együttműködésre irányuló szerződéssel rendelkezik.

**Pályázat formai elvárásai:**

A pályázatok benyújtásához a csatolt adatlapot kell kitölteni és e-mailen alumni@unideb.hu e-mail címre, valamint 1 db eredeti, cégszerűen aláírt példányt postán kell benyújtani. A tárgyban/borítékon tüntessék fel a „Pályázat a DE Alumni díjra” szöveget.

**Értékelési szempontok:**

* Tudományos együttműködés kialakítása a DE-vel 2016-ban vagy 2017-ben
* A szervezetnél foglalkoztatott DE-n végzett hallgatók száma (fő)
* A DE céljainak anyagi támogatása 2016-ban vagy 2017-ben
* A DE Állásbörzén való részvétel 2016-ban vagy 2017-ben
* A DE hallgatók ösztöndíjas támogatása 2016-ban vagy 2017-ben
* DE hallgatók foglalkoztatása gyakornokként 2016-ban vagy 2017-ben
* A DE Alumni Központtal együttműködési megállapodás 2016-ban vagy 2017-ben
* A DE-vel való egyéb együttműködés 2016-ban vagy 2017-ben

A bírálóbizottság a pályázatokat a megszerzett pontok alapján egyszerű sorrendbe állítja. Pontazonosság esetén a bírálóbizottság egyszerű többséggel dönt a díjazottról. A bírálóbizottság a pályázatban feltüntetett személyes adatokat bizalmasan kezeli.

**Eddigi nyertes pályázóink:**

2015 – TEVA Gyógyszergyár Zrt.

2016 – IT Services Hungary Kft.

**A pályázattal kapcsolatos további információ:**

**E-mail: alumni@unideb.hu
Telefon: 52/512-700 mellék: 58124, 58126**

Debrecen, 2017. július 3.

Dr. Szilvássy Zoltán s.k.

rektor